**גמר ליגת האלופות 1997** התקיים באצטדיון האולימפי במינכן שבגרמניה ב-28 במאי 1997, ובו נקבע כי הזוכה בטורניר ליגת האלופות לעונת 1996/1997 היא בורוסיה דורטמונד הגרמנית, שניצחה במשחק את יובנטוס האיטלקית בתוצאה 3–1.

דורטמונד זכתה בתואר בפעם הראשונה בתולדותיה והיחידה עד כה, במשחק הגמר הראשון מבין שניים בו השתתפה. בכך היא הייתה לקבוצה ה־21 שזוכה בתואר, ולקבוצה הגרמנית השלישית לאחר באיירן מינכן והמבורג. עבור יובנטוס, הייתה זו הופעה שנייה ברציפות באירוע הגמר, והיא הגיעה כאלופת אירופה המכהנת לאחר הניצחון במשחק הגמר הקודם על אייאקס. שנה אחר כך הופיעה יובנטוס שוב בגמר בפעם השלישית ברציפות, ורשמה הפסד נוסף, הפעם לריאל מדריד. היה זה משחק גמר שישי ברציפות בו משחקת קבוצה איטלקית (סמפדוריה 1992, מילאן 1993–1995, ויובנטוס עצמה).

דורטמונד העפילה לטורניר עקב זכייתה באליפות גרמניה בעונת 1995/1996. יובנטוס סיימה כסגניתה של מילאן בעונת 1995/1996 בסרייה א', אך העפילה אוטומטית לשלב הבתים בעקבות זכייתה בליגת האלופות בעונת 1995/1996.

השערים הראשונים במשחק נכבשו בהפרש של חמש דקות על ידי חלוצה הגרמני של דורטמונד קרלהיינץ רידלה. במחצית השנייה כבש אלסנדרו דל פיירו את השער המצמק לזכות יובנטוס, אך שער של לארס ריקן 16 שניות בלבד לאחר שנכנס כמחליף קבע את תוצאת המשחק, 3–1 לדורטמונד. היה זה השער המהיר ביותר של שחקן מחליף בהיסטוריה של גמר ליגת האלופות.

הקבוצות
-------

| מועדון | הופעות קודמות בגמר (בכתב מודגש: זכיות) |
| --- | --- |
| גרמניהגרמניה בורוסיה דורטמונד | 0 (הופעה ראשונה) |
| איטליהאיטליה יובנטוס | 4 (1973, 1983, **1985**, **1996**) |

### מפגשים קודמים

הגמר היה שחזור של גמר גביע אופ"א 1993, בו הביסה יובנטוס בסיכום שני מפגשים 6–1 את דורטמונד. שני שחקניה הגרמנים של יובנטוס ב־1993, יורגן קולר ואנדראס מולר, שיחקו כעת בדורטמונד, יחד עם ז'וליו סזאר הברזילאי (שלא הופיע בגמר 1997). שני שחקני דורטמונד נוספים – שטפן רויטר ופאולו סוזה – שיחקו בעבר ביובנטוס, ושניים נוספים – מתיאס זאמר וקרלהיינץ רידלה – שיחקו בעבר בסרייה א'.

השוערים אנג'לו פרוצי ומיכלאנג׳לו רמפולה היו שני השחקנים היחידים שנותרו מיובנטוס של 1993 (מורנו טוריצ'לי ואנטוניו קונטה נותרו גם הם, אך לא היו בסגל של יובנטוס בגמר 1997). מדורטמונד של 1994 נותרו השוער שטפן קלוס, החלוץ סטפן שפויזאט, הקשרים רנה טרטשוק, שטפן רויטר והקפטן מיכאל צורק.

מלבד המפגש ב־1993, שני המועדונים נפגשו גם בחצי הגמר של גביע אופ"א בעונת 1994/1995, כאשר יובנטוס עלתה לגמר לאחר ניצחון 4–3 בסיכום שני המשחקים, אך הפסידה בו לפארמה. בעונה שלאחר מכן שתי הקבוצות נפגשו שוב, הפעם בשלב הבתים של ליגת האלופות, כאשר כל קבוצה ניצחה את יריבתה בחוץ. דורטמונד סיימה במקום השני לאחר יובנטוס, שבהמשך העפילה לגמר וזכתה בגביע.

לאחר הגמר, הקבוצות ייפגשו רק בשמינית גמר ליגת האלופות בעונת 2014/2015. יובנטוס ניצחה פעמיים ועברה לשלב הבא, מה שמותיר את מאזנה בוסטפאלנשטדיון על ארבעה ניצחונות מתוך ארבעה משחקים, כאשר הפסדה היחיד לדורטמונד על אדמת גרמניה היה בגמר זה.

הדרך אל הגמר
------------

 ערך מורחב – **עונת 1996/1997 בליגת האלופות**  

| גרמניהגרמניה בורוסיה דורטמונד | סיבוב | איטליהאיטליה יובנטוס |
| --- | --- | --- |
| יריבה | תוצאה | שלב הבתים | יריבה | תוצאה |
| פוליןפולין וידזב לודז' | 2–1 (בית) | מחזור 1 | אנגליהאנגליה מנצ'סטר יונייטד | 1–0 (בית) |
| רומניהרומניה סטיאווה בוקרשט | 3–0 (חוץ) | מחזור 2 | טורקיהטורקיה פנרבחצ'ה | 1–0 (חוץ) |
| ספרדספרד אתלטיקו מדריד | 1–0 (חוץ) | מחזור 3 | אוסטריהאוסטריה ראפיד וינה | 1–1 (חוץ) |
| ספרדספרד אתלטיקו מדריד | 1–2 (בית) | מחזור 4 | אוסטריהאוסטריה ראפיד וינה | 5–0 (בית) |
| פוליןפולין וידזב לודז' | 2–2 (חוץ) | מחזור 5 | אנגליהאנגליה מנצ'סטר יונייטד | 1–0 (חוץ) |
| רומניהרומניה סטיאווה בוקרשט | 5–3 (בית) | מחזור 6 | טורקיהטורקיה פנרבחצ'ה | 2–0 (בית) |
| 

סגנית בית ב'| קבוצה | משחקים | נקודות |
| --- | --- | --- |
| ספרדספרד אתלטיקו מדריד | 6 | **13** |
| **גרמניהגרמניה בורוסיה דורטמונד** | **6** | **13** |
| פוליןפולין וידזב לודז' | 6 | **4** |
| רומניהרומניה סטיאווה בוקרשט | 6 | **4** |

 | דירוג | 

אלופת בית ג'| קבוצה | משחקים | נקודות |
| --- | --- | --- |
| **איטליהאיטליה יובנטוס** | **6** | **16** |
| אנגליהאנגליה מנצ'סטר יונייטד | 6 | **9** |
| טורקיהטורקיה פנרבחצ'ה | 6 | **7** |
| אוסטריהאוסטריה ראפיד וינה | 6 | **2** |

 |
| יריבה | תוצאה | סיבוב ראשון | סיבוב שני | שלב הנוקאאוט | יריבה | תוצאה | סיבוב ראשון | סיבוב שני |
| צרפתצרפת אוסר | 4–1 | 3–1 (בית) | 1–0 (חוץ) | רבע הגמר | נורווגיהנורווגיה רוזנבורג | 3–1 | 1–1 (חוץ) | 2–0 (בית) |
| אנגליהאנגליה מנצ'סטר יונייטד | 2–0 | 1–0 (בית) | 1–0 (חוץ) | חצי הגמר | הולנדהולנד אייאקס | 6–2 | 2–1 (חוץ) | 4–1 (בית) |

### בורוסיה דורטמונד

בהגרלת שלב הבתים שובצה דורטמונד בבית ב', יחד עם אתלטיקו מדריד, סטיאווה בוקרשט ווידזב לודז' בהופעתה הראשונה בשלב הבתים. דורטמונד ניצחה בכל שלושת משחקי הפתיחה, כולל ניצחון חוץ 1–0 במדריד. במשחק הבית הפסידה דורטמונד לאתלטיקו 2–1 והפסידה את המקום הראשון בבית ליריבתה. לאחר תיקו 2–2 בלודז', חתמה דורטמונד את שלב הבתים עם ניצחון 5–3 ביתי מול סטיאווה, והעפילה לשלב הבא מהמקום השני בבית.

בשלב רבע הגמר פגשה דורטמונד את אוסר הצרפתית. במשחק הראשון בוסטפאלנשטדיון בדורטמונד, גברה בורוסיה על יריבתה בתוצאה 3–1. שער בודד של לארס ריקן במשחק הגומלין השלים ניצחון כפול לדורטמונד, שהעפילה לחצי הגמר עם ניצחון 4–1 בסיכום שני המפגשים, העפלה ראשונה לחצי גמר אירופי מאז 1964. בשלב חצי הגמר פגשה דורטמונד את מנצ'סטר יונייטד מאנגליה, שבעצמה הופיעה במעמד לראשונה מאז 1969. במשחק הראשון, שנערך בדורטמונד, כבש רנה טרטצ'וק כרבע שעה לסיום וקבע את תוצאת המשחק, 1–0 לדורטמונד. בגומלין באולד טראפורד כבש לארס ריקן כבר בדקה השמינית, והשלים ניצחון כפול של דורטמונד באותה תוצאה, 1–0 בסיום ו־2–0 בסיכום שני המפגשים. דורטמונד העפילה לגמר ליגת האלופות הראשון בתולדותיה.

### יובנטוס

בהגרלת שלב הבתים שובצה יובנטוס, האלופה המכהנת, בבית ג', לצידן של מנצ'סטר יונייטד ושתי קבוצות בהופעת בכורה בשלב הבתים, פנרבחצ'ה וראפיד וינה. יובנטוס הפגינה יכולת מצוינת לכל אורך שלב הבתים. אובדן הנקודות היחיד שלה בבית היה במשחק החוץ בווינה, בו סיימה בשוויון 1–1 למרות יתרון מוקדם משער של כריסטיאן ויירי. שער השוויון של האוסטרים היה שער החובה היחיד של יובנטוס בשלב הבתים, כשאת שער המשחקים ניצחה יובנטוס מבלי שספגה שער. היא רשמה ניצחון כפול על מנצ'סטר יונייטד, פעמיים בתוצאה 1–0, ניצחונות 1–0 ו־2–0 על פנרבחצ'ה, וניצחון ביתי מוחץ של 5–0 על ראפיד וינה.

בשלב רבע הגמר פגשה יובנטוס את רוזנבורג מנורווגיה. במשחק הראשון בטרונדהיים, נקלעה יובנטוס לפיגור בדקה ה־51, אך כריסטיאן ויירי השווה תוך שתי דקות בלבד, וקבע 1–1 בסיום המשחק הראשון. במשחק הגומלין בסטאדיו דלה אלפי בטורינו הובילה יובנטוס 1–0 בהפסקה משער של זינדין זידאן, ודקה לסיום הכפילה את התוצאה בפנדל שקבע 2–0 בסיום, ושלח את יובנטוס לחצי הגמר עם 3–1 בסיכום שני המשחקים. בשלב חצי הגמר פגשה יובנטוס את סגניתה אייאקס, בשחזור משחק הגמר שנה קודם לכן בו ניצחה יובנטוס בדו־קרב פנדלים. במשחק הראשון באמסטרדם ארנה ניצחה יובנטוס את אייאקס 2–1. במשחק הגומלין כבשו אטילו לומבארדו וכריסטיאן ויירי בתוך המחצית הראשונה בהפרש של שתי דקות, וקבעו את תוצאת המחצית. מריו מלכיוט כבש את השער המצמק בדקה ה־75, אך ניקולה אמורוסו כבש מהעבר השני ארבע דקות אחר כך, ודקה אחריו קבע זידאן את תוצאת המשחק, 4–1 ליובנטוס ו־6–2 בסיכום שני המשחקים, ששלחו את יובנטוס לגמר ליגת האלופות השני ברציפות שלה.

המשחק
-----

### סיכום

השופט סאנדור פול ההונגרי, שופט גמר מונדיאל 1994, היה זה שניהל את המשחק.

#### מחצית ראשונה

ההזדמנות הראשונה במשחק הייתה של יובנטוס. כריסטיאן ויירי השתלט על כדור ארוך של שוער קבוצתו, אנג'לו פרוצי, ומתוך הרחבה בעט לרשת החיצונית. השער הראשון במשחק נכבש בדקה ה־29, לאחר שכדור קרן לזכות דורטמונד הורחק על ידי הגנת יובנטוס אל האגף הימני. פול למברט הגביה את הכדור בחזרה לרחבה, והחלוץ קרלהיינץ רידלה השתלט עליו עם החזה והקדים את פרוצי כדי לקבוע 1–0 לדורטמונד.

יובנטוס כמעט והשוותה את התוצאה מיד. זינדין זידאן הצליח לעבור בין שלושה מגני דורטמונד ולהרים כדור שעבר על סף השער. אמנם, מהעבר השני הצליחה דורטמונד לכבוש את השער השני במשחק בדקה ה־34, חמש דקות לאחר שערה הראשון. שוב היה זה רידלה, הפעם בנגיחה ממרכז הרחבה לאחר הגבהת קרן מאגף ימין.

דקות ספורות לסיום המחצית זינדין זידאן שוב התקרב לכיבוש שער, לאחר שבעיטה חזקה ושטוחה שלו מ־16 מטרים הכניעה את שוער דורטמונד שטפן קלוס אך פגשה בקורת השער. גם ויירי ניסה כוחו מרחוק, אך הבעיטה שלו עלתה מעל לשער. המחצית הראשונה הסתיימה בתוצאה 2–0 לדורטמונד.

#### מחצית שנייה

עם פתיחת המחצית השנייה ביצעה יובנטוס את החילוף הראשון שלה, כשאלסנדרו דל פיירו החליף את סרג'יו פוריני.

כריסטיאן ויירי היה קרוב להחזיר את יובנטוס למשחק, אך בעיטה שלו מהאוויר שפגעה ברגל של מגן יריב נעצרה במשקוף. בדקה ה־65 הצליחה יובנטוס לחזור למשחק, לאחר שאלן בוקסיץ' פרץ לתוך הרחבה מאגף שמאל והעביר כדור רוחב, אותו כבש דל פיירו בעקב, ויובנטוס צימקה את התוצאה ל־2–1.

בדקה ה־70 נכנס לארס ריקן, קשרה בן ה־20 של דורטמונד, בוגר האקדמיה ויליד העיר, במקומו של סטפן שפויזאט. לאחר 16 שניות בלבד על המגרש קיבל ריקן כדור עומק מאנדראס מולר, ובנגיעה אחת מ־18 מטר הקשית מעל השוער פרוצי וקבע את תוצאת המשחק, 3–1 לדורטמונד, שזכתה בתואר לראשונה בתולדותיה.

### פרטים

|  |  |  |  |  |
| --- | --- | --- | --- | --- |
| 28 במאי 1997 | **גרמניהגרמניה בורוסיה דורטמונד** | **3–1** | **איטליהאיטליה יובנטוס** | האצטדיון האולימפי, מינכן**צופים:** 59,000**שיפוט:** סאנדור פול (הונגריה) |
| קרלהיינץ רידלה הובקע שער בדקה ה- 29' 29', הובקע שער בדקה ה- 34' 34'  לארס ריקן הובקע שער בדקה ה- 71' 71' | (סיקור) | אלסנדרו דל פיירו הובקע שער בדקה ה- 65' 65' |

### הרכבי הקבוצות

|  |  |
| --- | --- |
| 





**בורוסיה דורטמונד**
 | 





**יובנטוס**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **בורוסיה דורטמונד:** |
|  |  |
| שוער | **1** | גרמניהגרמניה שטפן קלוס |
| בלם אחורי | **6** | גרמניהגרמניה מתיאס זאמר (קפטן) |
| בלם | **15** | גרמניהגרמניה יורגן קולר |
| בלם | **16** | גרמניהגרמניה מרטין קרי |
| קיצוני ימני | **7** | גרמניהגרמניה שטפן רויטר כרטיס צהוב בדקה ה-37 37' |
| קיצוני שמאלי | **17** | גרמניהגרמניה ירג היינריך |
| קשר מרכזי | **14** | סקוטלנדסקוטלנד פול למברט |
| קשר מרכזי | **19** | פורטוגלפורטוגל פאולו סוזה כרטיס צהוב בדקה ה-23 23' |
| קשר התקפי | **10** | גרמניהגרמניה אנדראס מולר הוחלף בדקה ה-89 89' |
| חלוץ | **13** | גרמניהגרמניה קרלהיינץ רידלה הובקעו שערים בדקות ה- 34', 29' 34', 29' הוחלף בדקה ה-67 67' |
| חלוץ | **9** | שווייץשווייץ סטפן שפויזאט הוחלף בדקה ה-70 70' |
| **מחליפים:** |
| שוער | **12** | גרמניהגרמניה וולפגנג דה ביר |
| קשר | **8** | גרמניהגרמניה מיכאל צורק נכנס כמחליף בדקה ה-89 89' |
| קשר | **18** | גרמניהגרמניה לארס ריקן נכנס כמחליף בדקה ה-70 70' הובקע שער בדקה ה- 71' 71' כרטיס צהוב בדקה ה-71 71' |
| קשר | **23** | גרמניהגרמניה רנה טרטצ'וק |
| חלוץ | **11** | גרמניהגרמניה הייקו הרליך נכנס כמחליף בדקה ה-67 67' |
| **מאמן:** |
| גרמניהגרמניה אוטמאר היצפלד |

 |  | 

|  |
| --- |
| **יובנטוס:** |
|  |  |
| שוער | **1** | איטליהאיטליה אנג'לו פרוצי (קפטן) |
| מגן ימני | **5** | איטליהאיטליה סרג'יו פוריני כרטיס צהוב בדקה ה-19 19' הוחלף בדקה ה-46 46' |
| בלם | **2** | איטליהאיטליה צ'ירו פרארה |
| בלם | **4** | אורוגוואיאורוגוואי פאולו מונטרו |
| מגן שמאלי | **13** | איטליהאיטליה מארק יוליאנו כרטיס צהוב בדקה ה-90 90' |
| קשר אחורי | **14** | צרפתצרפת דידייה דשאן |
| קשר ימני | **7** | איטליהאיטליה אנג'לו די ליוויו |
| קשר שמאלי | **18** | הרפובליקה הפדרלית של יוגוסלביההרפובליקה הפדרלית של יוגוסלביה ולדימיר יוגוביץ' |
| קשר התקפי | **21** | צרפתצרפת זינדין זידאן |
| חלוץ | **9** | קרואטיהקרואטיה אלן בוקסיץ' הוחלף בדקה ה-87 87' |
| חלוץ | **15** | איטליהאיטליה כריסטיאן ויירי הוחלף בדקה ה-71 71' |
| **מחליפים:** |
| שוער | **12** | איטליהאיטליה מיכאלאנג'לו רמפולה |
| מגן | **22** | איטליהאיטליה ג'אנלוקה פסוטו |
| קשר | **20** | איטליהאיטליה אלסיו טקינארדי נכנס כמחליף בדקה ה-87 87' |
| חלוץ | **10** | איטליהאיטליה אלסנדרו דל פיירו נכנס כמחליף בדקה ה-46 46' הובקע שער בדקה ה- 65' 65' |
| חלוץ | **16** | איטליהאיטליה ניקולה אמורוסו נכנס כמחליף בדקה ה-71 71' |
| **מאמן:** |
| איטליהאיטליה מרצ'לו ליפי |

 |

|  |
| --- |
| **עוזרי שופט:**
הונגריההונגריה לאסלו המאר (קוון)
הונגריההונגריה אימרה בוזוקי (קוון)
**שופט רביעי:**
הונגריההונגריה אטליה יוהוס |

קישורים חיצוניים
----------------

* סיקור המשחק באתר אופ"א (באנגלית)

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |